ลูกัส บิเกลีย

**ลูกัส โรดริโก บิเกลีย**(; เกิด 30 มกราคม ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้กับฟาตีห์คารากุมรุคในซือเปร์ลีก 

## สโมสรอาชีพ

### ทีมในอาร์เจนตินา
บิเกลียเริ่มต้นอาชีพโดยเล่นให้กับอาร์เฆนติโนสยูนิออร์สโดยเซ็นสัญญาอาชีพในปี 2004 เขาลงเล่นนัดแรกให้กับทีมในวันที่ 1 มิถุนายน 2004 และลงเล่นให้กับทีมไปทั้งหมด 17 ทำได้ 1 ประตู

จากนั้นในเดือนกุมภาพันธ์ 2005 บิเกลียย้ายไปร่วมทีมอินเดเปนดิเอนเตโดยไม่เปิดเผยค่าตัว เขาลงเล่นนัดแรกให้กับทีมในวันที่ 26 กุมภาพันธ์ 2005 ในเกมที่แพ้ให้กับลานุส 1–0
### อันเดอร์เลคต์
ในเดือนกรกฎาคม 2006 หลังจากเล่นให้อินเดเปนดิเอนเตไปหนึ่งฤดูกาลครึ่ง บิเกลียได้เซ็นสัญญากับอันเดอร์เลคต์ในเบลเจียนโปรลีกเป็นเวลา 4 ปี โดยสวมเสื้อหมายเลข 5

ฤดูกาล 2006–07 บิเกลียลงเล่นนัดแรกให้กับทีมในนัดเปิดฤดูกาลที่พบกับซินต์-เตรยเดิน เดือนถัดมาเขาลงเล่นนัดแรกในยูฟ่าแชมเปียนส์ลีกในรอบแบ่งกลุ่มที่เสมอกับลีล 1–1 และหลังจากนั้นเขาทำผลงานให้กับทีมได้อย่างยอดเยี่ยมทำให้เขาได้รับรางวัลนักฟุตบอลดาวรุ่งแห่งปีของลีกเบลเยียมในเดือนมกราคม ปี 2007 เขาทำประตูแรกให้กับทีมได้จากลูกจุดโทษในนัดที่ชนะบรัสเซลส์ 6–0
### ลาซีโอ
วันที่ 23 กรกฎาคม 2013 ลาซีโอประกาศเซ็นสัญญากับบิเกลียเป็นเวลา 5 ปีโดยไม่เปิดเผยค่าตัว  แต่จากรายงานทางการเงินของลาซีโอระบุว่าบิเกลียมีค่าตัว 8.4 ล้านยูโร โดยมีค่านายหน้า 750,000 ยูโร เขาลงเล่นนัดแรกให้กับทีมในนัดเปิดฤดูกาลที่ชนะอูดีเนเซ 2–1 บิเกลียทำประตูแรกให้ทีมในวันที่ 22 ธันวาคมปีเดียวกันในนัดที่แพ้ต่อเวโรนา 4–1 โดยในฤดูกาลแรกเขาลงสนาม 32 นัด ทำได้ 2 ประตู

ฤดูกาล 2015–16 บิเกลียได้รับการตั้งให้เป็นกัปตันทีม โดยเขาทำหน้าที่เป็นกัปตันนัดแรกในรายการซูแปร์โกปปาอีตาเลียนาที่ทีมของเขาแพ้ให้กับยูเวนตุส 2–0
### เอซี มิลาน
ลาซีโอและเอซี มิลานประกาศในเดือนกรกฎาคม 2017 ว่าบิเกลียได้ย้ายไปร่วมทีมเอซี มิลาน การย้ายทีมได้รับการยืนยันอย่างเป็นทางการเมื่อวันที่ 16 กรกฎาคม 2017 โดยบิเกลียเซ็นสัญญากับทีมไปจนถึงปี 2020 และมีรายงานค่าตัวเป็นเงิน 17 ล้านยูโร เขาถูกปล่อยตัวออกจากทีมเมื่อสิ้นสุดฤดูกาล 2019–20 เนื่องจากหมดสัญญากับทีม
### ฟาตีห์คารากุมรุค
วันที่ 14 กันยายน 2020 บิเกลียร่วมทีมฟาตีห์คารากุมรุคที่เพิ่งเลื่อนชั้นมาในซือเปร์ลีกโดยไม่มีค่าตัว

## การเล่นทีมชาติ
บิเกลียถูกเรียกติดทีมชาติครั้งแรกในเดือนพฤศจิกายน 2010 ในนัดที่พบกับบราซิล แต่ไม่ได้ลงเล่น จากนั้นในเดือนกุมภาพันธ์ 2011 เขาได้ลงเล่นให้ทีมเป็นครั้งแรกในเกมกระชับมิตรที่พบกับโปรตุเกส ในปีเดียวกันบิเกลียถูกเรียกตัวไปแข่งโกปาอาเมริกา แม้จะมีอาการบาดเจ็บ และได้ลงเล่นเป็นตัวสำรอง 2 นัด

วันที่ 2 มิถุนายน 2014 บิเกลียถูกเรียกติดทีมไปเล่นในฟุตบอลโลก 2014 ที่ประเทศบราซิล เขาลงเล่นเป็นตัวสำรองในช่วงแรกของการแข่งขัน จากนั้นจึงได้ลงเล่นเป็นตัวจริงตั้งแต่รอบก่อนรองชนะเลิศ โดยนัดชิงชนะเลิศอาร์เจนตินาแพ้ให้กับเยอรมนี 0–1 นอกจากนี้บิเกลียได้ลงเล่นในโกปาอาเมริกา 2015 เป็นจำนวน 5 ใน 6 นัด รวมถึงนัดชิงชนะเลิศที่แพ้การดวลจุดโทษให้กับชิลี

ในวันที่ 17 พฤศจิกายน 2015 เขาทำประตูแรกในนามทีมชาติได้ในฟุตบอลโลก 2018 รอบคัดเลือก ที่ชนะโคลอมเบีย 1–0

บิเกลียได้ลงเล่นในโกปาอาเมริกาเซนเตนาริโอ และได้เข้าไปถึงรอบชิงชนะเลิศที่พบกับชิลี โดยเขาได้ลงเล่นเป็นเวลา 120 นาที หลังจากช่วงต่อเวลาทั้งสองทีมเสมอกัน 0–0 จึงต้องตัดสินด้วยการดวลจุดโทษและจุดโทษของเขาถูกเซฟโดยเกลาดิโอ บราโบ และชิลีชนะ 4–2

เดือนพฤษภาคม 2018 มีชื่อเป็น 23 คนสุดท้ายของทีมในการแข่งขันฟุตบอลโลก 2018ที่ประเทศรัสเซีย เขาได้ลงเล่นเพียงนัดเดียวในรอบแบ่งกลุ่มที่เสมอกับไอซ์แลนด์ 1–1 ในวันที่ 16 มิถุนายน โดยเขาลงไปแทนเอเบร์ บาเนกาในครึ่งหลัง จากนั้นในวันที่ 30 มิถุนายน 2018 หลังจากอาร์เจนตินาแพ้ให้กับฝรั่งเศส 4–3 ในรอบ 16 ทีมสุดท้าย บิเกลียได้ประกาศเลิกเล่นทีมชาติด้วยสถิติลงเล่น 58 นัด ทำได้ 1 ประตู

## สถิติอาชีพ
### สโมสร

### ทีมชาติ

### ประตูในนามทีมชาติ

## เกียรติประวัติ
### สโมสร
**อันเดอร์เลคต์**
*เบลเจียนโปรลีก: 2006–07, 2009–10, 2011–12, 2012–13
*เบลเจียนคัพ: 2007–08
*เบลเจียนซูเปอร์คัพ: 2006, 2007, 2010, 2012

### ทีมชาติ
**อาร์เจนตินา รุ่นอายุไม่เกิน 20 ปี**
*ฟุตบอลโลกเยาวชน ยู 20: 2005

### รางวัลส่วนตัว
*นักฟุตบอลดาวรุ่งแห่งปีของลีกเบลเยียม: 2006–07

## อ้างอิง

## แหล่งข้อมูลอื่น
*

หมวดหมู่:กองกลางฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2011
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในโกปาอาเมริกาเซนเตนาริโอ
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นกลุบอัตเลติโกอินเดเปนดิเอนเต‎
หมวดหมู่:ผู้เล่นในเบลเจียนเฟิสต์ดิวิชัน เอ‎
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้เล่นในเซเรียอา
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นเอซี มิลาน
หมวดหมู่:ผู้เล่นในซือเปร์ลีก‎
หมวดหมู่:บุคคลจากรัฐบัวโนสไอเรส